Diari Oficial de la Generalitat Valenciana


Sumari del DOGV 5752, del 29-04-2008 (2008/5275)

DECRET 56/2008, de 25 d'abril, del Consell, pel qual modifica el Decret 135/2005, de 23 de setembre, del Consell, pel qual es va crear la Comissió Interdepartamental per a la Millora de les Infraestructures Urbanes Municipals.
----------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/2008/04/25/56/dof/vci/html**

### Dades del document

Número de DOGV
:   5752

Data del DOGV
:   29-04-2008

Secció del DOGV
:   I. DISPOSICIONS GENERALS

Número del document
:   2008/5275


Data del document
:   25-04-2008

Organisme emissor
:   Conselleria de Presidència

Tipus de document
:   Decret

Anàlisi jurídica

 Descriptors 

:   * cooperació administrativa
    * administració regional
    * reglament intern
    * municipi
    * legislació
    * organització administrativa
    * administració local

DECRET 56/2008, de 25 d'abril, del Consell, pel qual modifica el Decret 135/2005, de 23 de setembre, del Consell, pel qual es va crear la Comissió Interdepartamental per a la Millora de les Infraestructures Urbanes Municipals. [2008/5275]  
Per mitjà del Decret 135/2005, de 23 de setembre, del Consell, es va crear la Comissió Interdepartamental per a la Millora de les Infraestructures Urbanes Municipals.  
Des d'aquell moment, els distints plans del Consell amb rellevància territorial, així com els pressupostos de la Generalitat, han reforçat l'acció de la Generalitat sobre els municipis de la Comunitat Valenciana, i han consolidat la labor de la Generalitat detectant les necessitats dels municipis, i escometent la millora i pal·liació de les mancances de les infraestructures urbanes, a fi de millorar la qualitat de vida dels ciutadans de la Comunitat Valenciana.  
El temps transcorregut, els canvis operats en l'assignació orgànica de les competències, l'experiència derivada del Pla de Millora de Municipis, així com les distintes actuacions mampreses en el marc del Pla de Revitalització de les Comarques d'Interior, fan aconsellable la modificació de la composició de la comissió, per a convertir-la en un instrument molt més operatiu i eficaç per a portar a la pràctica totes aquelles iniciatives amb rellevància i impacte territorial, que compte amb l'opinió dels diferents departaments de l'administració autonòmica per a l'estudi i coordinació de les actuacions en esta matèria que es prevegen realitzar en els municipis de la Comunitat Valenciana.   
Per això, fent ús de les facultats atribuïdes pels articles 25 i 31 de la Llei del Consell, a proposta del conseller de Presidència i amb la deliberació prèvia del Consell, en la reunió del dia 25 d'abril de 2008,  
DECRETE  
Article únic  
1. Es modifica l'apartat 1 de l'article 2 del Decret 135/2005, de 23 de setembre, del Consell, el qual queda redactat com seguix:  
«1. Es crea la Comissió Interdepartamental per a la Millora de les Infraestructures Urbanes Municipals, adscrita a la conselleria de Presidència, amb les funcions, competències, composició i funcionament establits en el present decret».  
2. Es modifica l'article 4 del Decret 135/2005, de 23 de setembre, del Consell, que queda redactat com seguix:  
«Article 4. Composició de la comissió   
1. La Comissió Interdepartamental per a la Millora de les Infraestructures Urbanes Municipals estarà composta pels membres següents:   
a) Presidència: el conseller de Presidència i vicepresident primer del Consell.  
b) Vicepresidència: el/la titular de la secretaria autonòmica competent en matèria de cohesió territorial.  
c) Vocals:   
- El/la titular de la secretaria autonòmica competent en matèria d'economia i pressupostos.  
- El/la titular de la secretaria autonòmica competent en matèria de benestar social.  
- El/la titular de la secretaria autonòmica competent en matèria d'infraestructures i transport.  
- El/la titular de la secretaria autonòmica competent en matèria d'educació.  
- El/la titular de la secretaria autonòmica competent en matèria de cultura.  
- El/la titular de la secretaria autonòmica competent en matèria d'esports.  
- El/la titular de la secretaria autonòmica competent en matèria d'agricultura.  
- El/la titular de la secretaria autonòmica competent en matèria de medi ambient, urbanisme i habitatge.  
- El/la titular de la secretaria autonòmica competent en matèria de turisme.  
- El/la titular de la direcció general competent en matèria de coordinació interdeparta-mental.  
d) Secretari: El/la titular de la direcció general competent en matèria d'administració local.  
2. La comissió disposarà d'una secretaria administrativa, que serà exercida per l'Àrea de Coordinació, de la Direcció General de Coordinació, segons disposa l'article 26 del Decret 115/2007, de 27 de juliol, del Consell, pel qual es va aprovar el Reglament Orgànic i Funcional de la Presidència de la Generalitat i el de la conselleria de Presidència.   
3. La comissió podrà acordar, quan els assumptes a debat ho facen necessari o convenient, l'assistència de funcionaris o especialistes en la matèria que es tracte, a l'efecte que la informen i assessoren, amb veu i sense vot».  
3. Es modifica l'apartat 3 de l'article 5 del Decret 135/2005, de 23 de setembre, del Consell, que queda redactat com seguix:  
«3. La comissió es reunirà, almenys, una vegada cada dos mesos».  
DISPOSICIONS FINALS  
Primera   
Queda facultat el conseller de Presidència per a dictar les disposicions necessàries per al compliment i desplegament d'este decret.   
Segona   
El present decret entrarà en vigor l'endemà de la seua publicació en el Diari Oficial de la Comunitat Valenciana.   
Valencia, 25 d'abril de 2008.  
El President de la Generalitat,  
FRANCISCO CAMPS ORTIZ  
El conseller de Presidencia,  
VICENTE RAMBLA MOMPLET


Còpia Permalink ELI